
Parlamentul  României

Camera  Deputaţilor

Comisia pentru industrii şi servicii










Bucureşti, 10.11.2014





                                                 Nr.4c-3/401/2008
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.22/2008 privind eficienţa energetică şi promovarea utilizării la consumatorii finali a surselor regenerabile de energie, transmisă cu adresa nr.P.L.x 566 din 24 septembrie 2008.



În raport de obiectul şi conţinutul său,proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii şi servicii

                                                                                             Bucureşti, 10.11.2014


                                                                                Nr.4c-3/401/2008
R A P O R T

asupra proiectului de Lege pentru aprobarea Ordonanţei Guvernului nr.22/2008 privind eficienţa energetică şi promovarea utilizării la consumatorii finali a surselor regenerabile de energie


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru aprobarea Ordonanţei Guvernului nr.22/2008 privind eficienţa energetică şi promovarea utilizării la consumatorii finali a surselor regenerabile de energie, transmis cu adresa nr.P.L.x 566 din 24 septembrie 2008, înregistrată la comisie sub nr.4c-3/401 din 26 septembrie 2008.



Senatul a adoptat proiectul de lege în şedinţa din 17 septembrie 2008.


Consiliul Legislativ, cu avizul nr. 993 din 26 august 2008, a avizat favorabil proiectul de lege, formulând observaţii şi propuneri care au fost preluate. 

Proiectul de lege are ca obiect de reglementare aprobarea Ordonanţei  nr. 22/2008 care vizează creşterea eficienţei energetice şi promovarea utilizării, la consumatorii finali, a surselor regenerabile de energie, prin acordarea de stimulente financiare şi fiscale.

Membrii Comisiei pentru industrii şi servicii au examinat proiectul de lege în mai multe şedinţe din sesiunea februarie – iunie 2009 şi au hotărât să amâne dezbaterile până la definitivarea noului cadru legislativ în domeniu, la nivel european.


Proiectul de lege a fost supus unei noi dezbateri, ultima şedinţă fiind cea din 1 octombrie 2014.

         La lucrările comisiei au fost prezenţi 22 de deputaţi din totalul de 22 de membri ai comisiei.
                   Din partea Departamentului pentru energie au participat, ca invitaţi, domnul Mihai Albulescu – Secretar de stat şi din partea ANRE: domnul Emil Calotă – vicepreşedinte, domnul Corneliu Rădulescu - director general.

         

În urma dezbaterilor, membrii comisiei au hotărât, cu majoritate de voturi, adoptarea proiectului de Lege pentru respingerea Ordonanţei Guvernului nr.22/2008 privind eficienţa energetică şi promovarea utilizării la consumatorii finali a surselor regenerabile de energie deoarece Legea eficienţei energetice nr.121/2014, prin care este transpusă Directiva 2012/27/CE, prevede abogarea actului normativ supus examinării.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
       PREŞEDINTE,                                                    SECRETAR,

        Iulian IANCU                                                Radu – Bogdan ŢÎMPĂU     
Consilier parlamentar,

Silvia Vlăsceanu

